قونیانین، "۲۰۲۰ دونیا کیتاب باشکندی" اولماسی اوچون بیرلشمیش میلتلر ائییتیم، بیلیم و مدنیت تشکیلاتینا (یونسکو) مراجعت ایشلری باشلاتیلدی.
قونیا بؤیوکشهر بلدیه‌سی طرفین‌دن، قونویا دایر مطبوعات کنفرانسی، یونسکو تورکیه میلی کمیسیونو باشقانی اؤجال اوغوز، مدنیت و توریزم باخانلیغینین کیتابخانالار و یایینلار باش مودورو حمدی تورشوجو، قونیا والی‌سی یعقوب جانبولات، بؤیوکشهر بلدیه باشقانی طاهیر آک‌یورک و مختلیف قوروم و قورولوش تمثیلچیلرینین ایشتیراکی ایله حیاتا گئچیریلدی.
یونسکو تورکیه میلی کمیسیونو باشقانی اؤجال اوغوز، توپلانتی‌دا چیخیشین‌دا، قونیانین "دونیا کیتاب باشکندی" نامیزدلیگی قرارینین خئیرلی اولماسینی دیله‌دی.
قونیانین "دونیا کیتاب باشکندی" آدینا لایق و بو معنادا آلت یاپینین گوج‌لو اولدوغونو قید ائد‌ن اوغوز،
"بو ایل "دونیا کیتاب باشکندی" آتن، گلن ایل بیرلشمیش عرب امیرلیکلرینین شارقه شهری اولاجاق. ۲۰۲۰ اوچون، بوشلوقدا اولان ایل اوچون قونیانی نامیزد گؤستریریک. بورادا یونسکو تورکیه میلی کمیسیونو اولاراق بیزیم وظیفه‌میز یونسکو سیستمی ایچری‌سین‌ده حاضرلاناجاق فایلین ان موناسیب دیله، ان اساس‌لی شکیل‌ده سونولماسینا قاتقی وئرمک، بونون نتیجه‌سین‌ده ده "بو ایش بیزیم اوچون ده اویغوندور" شکلین‌ده بیر ایستیناد و یا اویغونلوق مکتوبونو حاضرلاییب وئرمک اولاجاق".
